**PROIECT**

**DECIZIEI ETAPEI DE INCADRARE**

## Nr.

Ca urmare a solicitarii de emitere a acordului de mediu adresate de **SC SAT DE VACANTA GURA PORTITEI SRL,** cu sediul in mun.Tulcea, str.Sperantei, nr.3, jud.Tulcea, inregistrata la APM Tulcea cu nr.12636/05.10.2018, a depunerii memoriului de prezentare, inregistrat la A.P.M. Tulcea cu nr. 8448/04.06.2019 si a completarilor inregistrate cu nr.10077/05.07.2019, in baza:

- **Legii nr. 292/2018** privind evaluarea impactului anumitor proiecte publice si private asupra mediului

**- Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobata cu modificarile si completarile prin Legea nr.49/2011, cu modificarile si completarile ulterioare,

Autoritate competenta pentru protectia mediului Tulcea decide, ca urmare a consultarilor desfasurate in cadrul sedintei Comisiei Tehnice de Analiza din data de 02.07.2019, ca proiectul **„INFIINTARE FABRICA PROCESARE PESTE”,** propus in intravilan com.Jurilovca, str.Portului, nr.22, judetul Tulcea,  **nu se supune evaluarii impactului asupra mediului.**

**Justificarea prezentei decizii:**

I. Motivele pe baza carora s-a stabilit neefectuarea evaluarii impactului asupra mediului sunt urmatoarele:

a) proiectul se incadreaza in prevederile Legii nr. 292/2018 privind evaluarea impactului anumitor proiecte publice si private asupra mediului, anexa nr.2, pct.13, alin. a) Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) lucrarile propuse in cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice si private asupra mediului, nu sunt de natura a genera un impact semnificativ asupra mediului.

c) proiectul propus nu intra sub incidenta art.28 din Ordonanta de Urgenta a Guvernului nr.57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare.

d) proiectul propus nu intra sub incidenta prevederilor art. 48 si 54 din Legea apelor nr. 107/1996, cu modificarile si completarile ulterioare.

**Caracteristicele proiectului**

1. **Dimensiunea si conceptia intregului proiect:**

Prezentul proiect reprezinta reconversia functionala a constructiei existente C5 de pe amplasament prin recompartimentari interioare, modernizari ale finisajelor interioare si exterioare si refacere integral a instalatiilor interioare pentru infiintare fabrica de peste.

In aceste conditii prezentul proiect isi propune urmatoarele:

Crearea de spatii de productie

Dotarea cu utilaje tehnologice ;

Dotarea cu utilaje de transport uzinal si transport marfa.

* **Crearea de spatii de productie**

Se asigura spatiile pentru receptie, pentru productie, pentru depozitare produselor obtinute si asigurarea stocurilor de marfuri:

 Vestiare

 Receptie

 Prelucrare

 Depozite si magazii

 Utilitati social administrative pentru personal

Spatiile pentru productie cuprind receptia, prelucrarea primara (desolzire, eviscerare, filetare, portionare), prelevarea si prelucrarea icrelor, pregatirea subproduselor (carne tocata, chiftele, fishburgeri), pregatirea termica, sterilizarea spatiilor pentru depozitarea si pastrarea marfurilor si ambalajelor, utilitati social-administrative. In unitate se prelucreaza si se distribuie produsele finite, se pastreaza materiile prime, se intretine inventarul.

Cladirea unitatii a fost proiectata cu urmatoarele zone principale si functiuni:

1. Zona de receptie si depozitare materii prime

Spatiul de receptie este destinat receptiei materiilor prime. In timpul receptiei, comunicarea cu mijlocul de transport se realizeaza printr-o usa sectionala comunica implicit direct cu exteriorul si cu zona de depozitare

Spatiile de depozitare materii prime au regim de temperatura refrigerat si sunt destinate depozitarii pestelui si legumelor materie prima. In interior sunt amplasate rafturi de depozitare a paletilor sau cu boxpaleti. Spatiile de depozitare comunica cu salile de fabricatie prin holul de circulatie. Depozitul de produse congelate este deservit de un spatiu de decongelare si o anexa pentru deseuri de ambalaje

2. Zona de depozitare produse finite si livrare in a carei componenta intra:

- Spatiile sunt destinate depozitarii produselor finite care necesita depozitarea la temperaturi scazute, in spatii conditionate. In interior sunt amplasate rafturi de depozitare a paletilor sau boxpaleti. Depozitele comunica cu spatiile de ambalare prin holul de circulatie si cu spatiul de livrare.

Depozitul de produse congelate este deservit de spatii anexe: tunel congelare conventionala si depozit tampon.

* spatiu de livrare este destinat operatiunilor de livrare a produselor finite.

3. Zona de receptie peste proaspat este proiectata cu urmatoarele spatii:

- spatiu spalare si preracire a pestelui proaspat, urmat de sortarea pe specii si categorii. Dupa sortare pestele este ambalat in lazi cu straturi de gheata alternativa urmand a fi depozitat in spatiul de refrigerare (depozit materie prima) ce comunica printr-o usa pentru transferul cantitatilor de peste in zona de prelucrare primara. Spatiul comunica cu depozitul de gheata, cu spatiile de igenizare ambalaje de transport.

4. Zona de prelucrare primara este proiectata cu urmatoarele spatii:

- spatiu destinat desolzirii pestelui curatirea de solzi, se realizeaza manual pe linia de desolzire

- spatiu filetare-portionare este destinat amplasarii utilajelor si echipamentelor de filetare si portionare a pestelui, inclusiv eurocarucioare necesare transferului cantitatilor intre fazele procesului de fabricatie. Eviscerarea se realizeaza manual pe linia de eviscerare, intestinele scotandu-se dupa ce se scot branhiile.

Decapitarea si indepartarea cozii se realizeaza manual pe linia de eviscerare .

Spalarea pestelui se realizeaza manual pe linia de eviscerare in jet de apa rece.

Portionarea se face facultativ, in functie de preparat. Se trece imediat la prelucrarea termica. Se va pastra in depozitele tampon un timp cat mai scurt.

In functie de specia de peste si preparat se pot realiza operatii specifice,in special filetarea. Se aplica pt pestele mare (crap, salau, somn, etc). Filetarea se realizeaza manual in spatiul destinat acestei operatiuni.

- spatiu de ambalare peste proaspat este destinat amplasarii meselor care asigura ambalarea pestelui proaspat in pachete individuale si in cutii si paletizarea produselor finite. Spatiul comunica cu holul de circulatie, cu depozitul de peste proaspat. Livrarea facanduse printr- un sas de livrare peste in stare fresh si filetat/portionat.

- spatiu de glazurare si ambalare peste congelat este destinat amplasarii utilajelor si echipamentelor care asigura glazurarea si ambalarea pestelui congelat in pachete individuale si in cutii si paletizarea produselor finite. Spatiul comunica cu spatiul de congelare si cu depozitul de peste congelat.

Spatiul comunica cu sectia de preparare icre, cu spatiul de tocare carne peste, cu sala de deparazitare si asezare in tavi destinate pentru congelare.

- Sectia de icre sarate este un spatiu destinat fazei finale de fabricatie a icrelor sarate. In acest spatiu se afla amplasate mese, site pentru separarea icrelor de membrana, recipienti pentru sarare si maturare a produsului icre sarate. Spatiul comunica cu spatiul de ambalare etichetare, dulapul de congelare si holul de circulatie.

- Sectia de carne tocata este destinat fazei finale unde fileurile de peste se transforma in carne tocata, acest spatiu este dotat cu utilaje si echipamente care asigura tocarea, malaxarea, formarea si ambalarea produselor. Spatiul comunica cu spatiul de filetare/portionare, spatiul de ambalare, dulapul de congelare si holul de circulatie.

- Sectia de zacusca este spatiul dotat cu echipamente si utilaje de pregatire pentru procesul de fabricatie a produsului zacusca de peste Spatile comunica intre ele in flux liniar si este compus din spatiu preparare termica, spatiu pregatire produs finit, spatiu dozare in borcane si spatiu sterilizare. mai comunica cu sala de spalare legume, hol de circulatie.

Depozit legume. Spatiul este destinat depozitarii legumelor ce intra in componenta produsului zacusca de peste. Comunica cu spatiul de spalare tocare legume si exteriorul printr-un sas care asigura protectia inpotriva daunatorilor si in care se realizeaza inspectia si receptia lotului aprovizionat.

- Depozit ambalaje sticla. Spatiul este destinat depozitarii borcanelor si capacelor aferente, spatiul comunica cu spatiul de spalare borcane si capace si exteriorul printr-un sas care asigura protectia inpotriva daunatorilor.

- Depozit condimente si sare. Spatiul este destinat depozitarii condimentelor si sarii ce intra in componenta produselor obtinute. Comunica cu exteriorul printr-un sas care asigura protectia impotriva intemperiilor si a daunatorilor si in care se realizeaza inspectia si receptia lotului aprovizionat.

5. Zona sociala. Accesul in zona sociala pentru sectia de productie se face direct din exteriorul cladirii; comunicarea cu spatiul de productie se realizeaza prin holul de circulatie astfel incat sa asigure accesul cat mai facil al personalului in oricare din spatiile deservite. In componenta zonei sociale intra:

- zona sociala aferenta sectilor de prelucrare.

Vestiare pe sexe. Spatiul este destinat, separat pe sexe, echiparii personalului inainte de patrunderea in interiorul unitatii. Vestiarele sunt organizate tip filtru: zona hainelor de casa, dus si grup sanitar de urgenta, zona hainelor de lucru.

1. Igienizare spatii, utilaje, echipamente. Evacuare deseuri

In timpul receptiei materiilor prime, a depozitarii, prepararii, procesarii si a altor activitati, in fiecare etapa a procesului tehnologic rezulta deseuri, fie ca sunt deseuri de ambalaje sau deseuri de igienizare.

Toate acestea sunt colectate pe fluxul de fabricatie in containere etanse, de unde sunt evacuate si transportate la platforma de colectare a deseurilor.

Deseurile de ambalaje si de igienizare sunt colectate in containere captusite cu saci de polietilena.

Igienizarea completa a depozitelor de materie prima si produse finite se va realiza la golirea completa a acestora, dar nu mai putin de o data pe luna pentru depozitul de congelate si nu mai putin de o data pe zi pentru depozitele refrigerate.

Igienizarea mijloacelor de transport pentru materie prima se va realiza la o rampa de spalare a mijloacelor de transport, autorizata sanitar veterinar, astfel incat, in momentul intrarii la incarcare acestea sunt spalate si dezinfectate.

Igienizarea zonei de receptie sau livrare se realizeaza zilnic si ori de cate ori este nevoie.

1. Controlul calitatii productiei

In vederea obtinerii unor produse sigure, sunt implementate o serie de masuri si sunt organizate puncte de control in fiecare faza a procesului de productie, in care vor fi monitorizati parametrii tehnologici, astfel:

* Monitorizare materie prima, produse intermediare si produse finite
* Controlul fluxului tehnologic de procesare a pestelui porneste de la receptia materiei prime si continua pana la obtinerea si depozitarea produselor finite, fazial pe parcursul procesului tehnologic, in incinta cladirii, astfel:

 Verificarea la receptie a calitatii si salubritatii materiei prime principale si a materiilor prime auxiliare.

 Verificarea respectarii retetelor de fabricatie din punct de vedere cantitativ si calitativ, atat pentru materiile prime principale cat si pentru materiile prime auxiliare

 Utilizarea unor ambalaje adecvate scopului urmarit, ambalaje avizate sanitar

 Verificarea microclimatului din spatiile de depozitare si de productie (care sunt prevazute cu sisteme de inregistrare a temperaturii pentru incinte si pentru produse);

 Urmarirea igienei spatiilor de productie si depozitare si a utilajelor prin control preoperational si operational;

Definirea loturilor si recoltarea de probe pentru analize la un laborator neutru, din: produsele finite pe fiecare lot de fabricatie;

 Termenul de valabilitate este limita de timp stabilita de catre producator, in care produsul poate fi consumat si in care trebuie sa-si mentina caracteristicile calitative prescrise, daca au fost respectate conditiile de transport, manipulare, depozitare.

 Termenul de valabilitate se stabileste in functie de produs si tipul de ambalare.

 La livrare se verifica starea de igiena a mijlocului de transport, starea de igiena a depozitelor, etc.

 Asigurarea trasabilitatii prin marcarea produselor: denumirea producatorului, sortimentul, data fabricatiei, lotul, conditiile de pastrare, perioada valabilitatii minimale. Fiecare lot de produse finite este insotit la livrare, de documentul de certificare a conformitatii.

1. Transportul

Transportul se face cu mijloace de transport frigorifice.

**In urma lucrarilor de interventii spatiile interioare rezultate vor fi urmatoarele :**

|  |  |  |
| --- | --- | --- |
| FUNCTIUNE | DENUMIRE SPATII | SUPRAFATA/mp |
| FABRICA PROCESARE PESTE  Total mp utili 372.51mp | RECEPTIE | 16.14 |
| SPATIU PRODUSE CURATENIE | 02.56 |
| DEPOZIT GHEATA | 03.96 |
| DEPOZIT PESTE PROASPAT | 08.01 |
| DEPOZIT AMBALAJE | 09.42 |
| VESTIAR FEMEI HAINE ORAS | 02.38 |
| DUS FEMEI | 01.06 |
| V.F. – VESTIAR FEMEI HAINE LUCRU | 01.92 |
| V.B. – VESTIAR BARBATI HAINE ORAS | 02.63 |
| DUS | 01.16 |
| V.B. – VESTIAR BARBATI HAINE LUCRU | 02.12 |
| HOL | 02.40 |
| GRUP SANITAR BARBATI | 01.60 |
| GRUP SANITAR FEMEI | 01.54 |
| OFICIU PERSONAL | 4.50 |
| PROCESARE-LIVRARE PESTE PROASPAT | 04.66 |
| SALA PROCESARE | 26.96 |
| ICRE | 04.42 |
| CAMERA CONGELARE | 05.32 |
| CARNE TOCATA | 04.60 |
| HOL | 05.12 |
| DEPOZIT AMBALAJE | 05.34 |
| CAMERA PASTRARE | 04.86 |
| SAS LIVRARE | 02.68 |
| SALA DEPARAZITARE/SPALARE/AZEZARE IN TAVI PENTRU CONGELARE | 11.15 |
| CAMERA CONGELARE RAPIDA | 11.82 |
| HOL | 07.66 |
| PREPARARE TERMICA/COACERE LEGUME, COACERE PESTE | 11.47 |
| PREPARARE PRODUS FINIT (ZACUSCA) | 08.47 |
| SPALARE/TOCARE | 04.03 |
| DEPOZIT LEGUME | 04.27 |
| DEPOZIT AMBALAJE | 05.91 |
| GLAZARE/AMBALARE | 09.11 |
| DEPOZIT FRIG | 62.50 |
| HOL | 11.01 |
| DEPOZIT BORCANE CAPACE | 09.67 |
| SALA SPALARE BORCANE | 09.07 |
| DOZARE IN BORCAN/CAPACIRE | 10.69 |
| DEPOZIT RACIRE | 05.05 |
| STERILIZARE | 06.52 |
| ETICHETARE | 08.19 |
| HOL | 05.10 |
| DEPOZITARE FRIG | 15.52 |
| LIVRARE | 11.20 |
| ZONA FACTURARE | 03.12 |
| CENTRALA TERMICA | 04.50 |
| MAGAZIN DESFACERE | 10.77 |

*Sc=451.00mp ;*

*Su=371.16mp ;*

BILANT DE SUPRAFETE :

|  |  |
| --- | --- |
| EXISTENT |  |
| Suprafata construita | 451,00mp |
| Suprafata construita desfasurata | 451,00mp |
| POT | 33,60 % |
| CUT | 0.34 |

**Conform planului in ceea ce priveste dotarea unitatii cu utilaje, aceasta va produce anual:**

|  |  |
| --- | --- |
| Categorie produse | Productia totala |
| Kg |
| Produse proaspat D/E | 5.000 |
| Produse Congelate | 20.000 |
| Carne tocata | 5000 |
| Zacusca de peste | 1000 |
| Chiftele de peste | 2000 |
| FishHamburgeri | 2000 |

**Pentru realizarea acestei productii se vor inregistra urmatoarele consumuri fizice:**

|  |  |  |
| --- | --- | --- |
| Categorie produse | Materie prima | Consum specific |
| Produse proaspat D/E | 6500 | 30% |
| Produse Congelate | 27.400 | 37% |
| Carne toccata | 10.000 | 50% |
| Zacusca de peste | 2000 | 50% |
| Chiftele de peste | 4000 | 50% |
| FishHamburgei | 4000 | 50% |

**Utilitati:**

a) Alimentarea cu apa – se realizeaza de la reteaua exterioara publica care asigura debitul si presiunea necesara unei bune functionari a instalatiei interioare.

b) Evacuarea apelor uzate –se vor evacua din incinta corpului principal pe circuite separate, respectiv ape tehnologice, provenite din spatiile de productie si ape menajere, provenite din zona sociala. Acestea se colecteaza intr-un bazin cu o capacitate de aproximativ 10 mc dupa care cu ajutorul statiei de pompare sunt directionare in reteua de canalizare a comunei. Apele pluviale, conventional curate vor fi preluate intr-o retea separata care trece printr-un separator de hidrocarburi inainte de a fi deversate in canalizarea locala.

c) Alimentarea cu energie electrica – se va realiza din reteaua existenta in zona.

d) Gospodarirea deseurilor - se vor colecta in recipienti de plastic, in pubele, in spatiul special amenajat in incinta pe o platforma gospodareasca existenta in incinta functiunii.;

**Organizarea de santier*:***  - se va realiza in incinta proprietatii.

*b) cumularea cu alte proiecte existente si /sau aprobate*: nu este cazul

*c*) *utilizarea resurselor naturale, in special a solului, a terenurilor, a apei si a biodiversitatii* : nu este cazul

*d) cantitatea si tipurile de deseuri generate/gestionate:*

Toate deseurile generate in timpul lucrarilor de executie se vor colecta /depozita in spatii special amenajate, pe categorii de deseuri si predate catre operatori autorizati pentru valorificare/eliminare .

*e)poluarea si alte efecte negative -* emisiile vor rezulta in perioada de executie a lucrarilor, din surse mobile ( mijloacele folosite la transportul materialelor), din lucrarile efective realizate pentru executarea proiectului. Nivelul de zgomot nu va depasi nivelul prevazut de SR 10009/2017 - “ Acustica. Limite admisibile ale nivelului de zgomot din mediul ambiant;

*f) riscul de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform informatiilor stiintifice* – minor.

g) *riscurile pentru sanatatea umana – de exemplu, din cauza contaminarii apei sau a poluarii atmosferice* – nu este cazul

**2) Amplasarea proiectului**

a) *Utilizarea actuala si aprobata a terenurilor*: amplasamentul este situat in intravilan com. Jurilovca, jud.Tulcea, cu folosinta actuala curti constructii.

b) *bogatia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa, biodiversitatea, din zona si din subteranul acesteia* – nu este cazul.

c) *capacitatea de absorbtie a mediului natural, acordandu-se o atentie speciala urmatoarelor zone*:

-zone umede, zone riverane, guri ale raurilor – nu este cazul

-zone costiere si mediul marin – nu este cazul;

-zone montane si forestiere – nu este cazul;

-arii naturale protejate de interes national, comunitar, international – nu este cazul ;

-zone clasificate sau protejate conform legislatiei in vigoare: situri Natura 2000 desemnate in conformitate cu legislatia privind regimul ariilor naturale protejate, conservarea habitatelor naturale, a florei si faunei salbatice; zonele prevazute de legislatia privind aprobarea Planului de amenajare a teritoriului national - Sectiunea a III-a - zone protejate, zonele de protectie instituite conform prevederilor legislatiei din domeniul apelor, precum si a celei privind caracterul si marimea zonelor de protectie sanitara si hidrogeologica– nu este cazul.

-zonele in care au existat deja cazuri de nerespectare a standardelor de calitate a mediului prevazute de legislatia nationala si la nivelul Uniunii Europene si relevante pentru proiect sau in care se considera ca exista astfel de cazuri– nu este cazul;

- zonele cu o densitate mare a populatiei – nu este cazul;

- peisaje si situri importante din punct de vedere istoric, cultural sau arheologic – nu este cazul

**3) Tipurile si caracteristicile impactului potential**

- importanta si extinderea spatiala a impactului - de exemplu, zona geografica si dimensiunea populatiei care poate fi afectata – impact minor

- natura impactului – implementarea proiectului va avea un impact pozitiv, permanent, pe termen mediu si lung asupra peisajului, mediului vizual, social, cultural. Impactul asupra faunei, florei, calitatii aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul

-intensitatea si complexitatea impactului: impactul determinat de lucrarile de constructie, nu sunt de natura sa determine efecte negative permanente pe termen mediu si lung. Se estimeaza ca lucrarile vor avea un impact nesemnificativ asupra factorilor de mediu.

- probabilitatea impactului: pe durata de implementare si exploatare a proiectului va fi redusa;

- debutul, durata, frecventa si reversabilitatea preconizate ale impactului – impactul nesemnificativ identificat se va manifesta doar pe perioada lucrarilor de investitie. Dupa finalizarea lucrarilor se estimeaza un impact neutru;

- cumularea impactului cu impactul altor proiecte existente si/sau aprobate – impact minor;

- posibilitatea de reducere efectiva a impactului : pamantul si nisipul vor fi depozitate pe terenul proprietate, vor fi acoperite cu prelate pentru evitarea antrenarii acestora de catre vant. Se va utiliza material absorbant in cazul unor scurgeri accidentale de combustibil de la utilajele cu care se lucreaza.

II. **Motivele pe baza carora s-a stabilit neefectuarea evaluarii adecvate –** amplasamentul se suprapune partial cu limita RBDD si se afla la circa 40 m de ROSCI0065 Delta Dunarii, pentru care titularul a obtinut Aviz ARBDD nr.39/ 25.06.2019 cu respectarea conditiilor.

III. **Motivele pe baza carora s-a stabilit neefectuarea evaluarii impactului asupra corpurilor de apa** – conform p.d.v. nr. 9913/02.07.2019 emis de SGA Tulcea

**Motivele care au stat la baza luarii deciziei ca proiectul nu necesita parcurgerea celorlalte etape ale procedurii de evaluare adecvata sunt urmatoarele: Nu este cazul**

**Conditiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele si specificatiile din documentatia tehnica precum si legislatia de mediu in vigoare; se vor respecta masurile prevazute prin proiect in vederea diminuarii impactului asupra factorilor de mediu.
2. proiectul se va realiza conform documentatiilor prezentate, cu respectarea prevederilor legislatiei de protectia mediului, in vigoare.
3. lucrarile se vor executa strict in perimetrul destinat prin proiect si nu se vor deteriora zonele invecinate perimetrului de desfǎsurare a lucrǎrilor.
4. lucrarile se vor desfasura cu respectarea conditiilor tehnice si a regimului juridic prevazute prin actele de reglementare prealabile, emise de alte autoritati.
5. este interzisa parasirea incintei organizarii de santier cu mijloacele de transport cu rotile/caroseria autovehiculelor incarcate cu noroi, in vederea evitarii antrenarii acestuia pe drumurile publice.
6. se interzice eliminarea oricaror tipuri de deseuri care ar putea afecta calitatea solului;
7. deseurile menajere si cele rezultate in timpul executarii lucrarilor, vor fi colectate selectiv si preluate de o societate autorizata in acest sens.
8. titularii pe numele carora se va emite autorizatia de constructie au obligatia sa gestioneze deseurile din constructii astfel incat sa atinga progresiv, pana la data de 31 decembrie 2020, un nivel de pregatire pentru reutilizare, reciclare si alte operatiuni de valorificare materiala, inclusiv operatiuni de umplere, rambleiere care utilizeaza deseuri pentru a inlocui alte materiale, de minimum 70% din masa cantitatilor de deseuri nepericuloase provenite din activitati de constructie, cu exceptia materialelor geologice naturale definite la categoria 17 05 04 din anexa la Decizia Comisiei 2014/955/UE;
9. managementul deseurilor generate in urma executiei lucrarilor prevazute in proiect se va realiza in conformitate cu legislatia specifica de mediu si va fi in responsabilitatea titularului proeictului, astfel:

* deseurile municipale amestecate generate in perioada lucrarilor de constructii vor fi colectate, stocate temporar in pubele;
* deseurile industriale reciclabile rezultate in perioada lucrarilor de constructii (metalice, hartie si carton, plastic, etc.) vor fi colectate, stocate temporar pe tipuri, in recipiente speciale, in vederea valorificarii prin societati autorizate;
* deseurile de constructii rezultate in perioada lucrarilor de constructii vor fi colectate si stocate temporar in vederea valorificarii prin societati autorizate.

1. se interzice evacuarea deseurilor in alte locuri, decat in spatiile special amenajate.
2. organizarea de santier pentru lucrarile prevazute prin proiect va fi amplasata in incinta amplasamentului si se va avea in vedere urmatoarele:
   * organizarea de santier va ocupa suprafete cat mai reduse;
   * organizarea de santier se va realiza astfel incat impactul generat de aceasta asupra factorilor de mediu locali, pe timpul derularii lucrarilor prevazute prin proiect, sa fie cat mai redus;
   * se interzice spalarea utilajelor/vehiculelor in zona de lucru aferenta sau in zona organizarii de santier;
   * materialele necesare executarii lucrarilor propuse se vor depozita in locuri bine stabilite, amenajate corespunzator;
   * se vor lua masuri pentru minimizarea emisiilor de pulberi in suspensie si sedimentabile cu repectarea prevederilor STAS 12.574-87 privind protectia atmosferei;
   * pe perioada de executie a lucrarilor, zgomotul produs de activitatile de pe amplasament nu trebuie sa depaseasca nivelul de presiune acustica, conform SR 10009-2017 – Acustica. Limite admisibile ale nivelului de zgomot din mediul ambiant;
3. utilajele folosite pe durata de realizare a lucrǎrilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect.
4. in cazul poluarii accidentale a solului cu produse petroliere si uleiuri minerale de la vehiculele grele si echipamentele mobile se va proceda imediat la decopertarea solului contaminat, stocarea lui in saci, tratarea de catre firme autorizate/depozitarea in depozite de deseuri autorizate;
5. prezenta decizie nu exonereaza de raspundere proiectantul si constructorul, in cazul producerii unor accidente in timpul executiei lucrarilor sau exploatarii acestora;
6. raportarea imediata la APM Tulcea si GNM – SCJ Tulcea in cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentala;
7. beneficiarul raspunde de realizarea corecta a lucrarilor propuse, respectand conditiile prezentate in memoriul de prezentare;
8. daca terenurile cu destinatia de spatii verzi vor fi afectate in mod accidental in timpul realizarii proiectului, ele vor fi aduse la stadiul de functionalitate avut anterior, cu refacerea acestora (se va realiza reabilitarea ecologica a zonelor afectate temporar si readucerea lor la starea si functionalitatea initiala);
9. **la finalizarea lucrarilor se va notifica APM Tulcea, in vederea intocmirii procesului verbal de constatare a realizarii lucrarilor prevazute in actul de reglementare. Procesul-verbal incheiat de APM Tulcea la verificarea respectarii prevederilor prezentei decizii, se anexeaza si face parte integranta din procesul-verbal de receptie la terminarea lucrarilor;**
10. beneficiarul va respecta conditiile impuse prin certificatul de urbanism nr.72/03..09.2018 , emis de Primaria com. Jurilovca ;

**Prezenta decizie este valabila pe toata perioada de realizare a proiectului, iar in situatia in care intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.**

Orice persoana care face parte din publicul interesat si care se considera vatamata intr-un drept al sau ori intr-un interes legitim se poate adresa instantei de contencios administrativ competente pentru a ataca, din punct de vedere procedural sau substantial,

actele, deciziile ori omisiunile autoritatii publice competente care fac obiectul participarii publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificarile si completarile ulterioare.

Se poate adresa instantei de contencios administrativ competente si orice organizatie neguvernamentala care indeplineste conditiile prevazute la art. 2 din Legea nr. 292 privind evaluarea impactului anumitor proiecte publice si private asupra mediului, considerandu-se ca acestea sunt vatamate intr-un drept al lor sau intr-un interes legitim.

Actele sau omisiunile autoritatii publice competente care fac obiectul participarii publicului se ataca in instanta odata cu decizia etapei de incadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitarii aprobarii de dezvoltare.

Inainte de a se adresa instantei de contencios administrativ competente, persoanele prevazute la art. 21 din Legea nr. 292 privind evaluarea impactului anumitor proiecte publice si private asupra mediului au obligatia sa solicite autoritatii publice emitente a deciziei prevazute la art. 21 alin. (3) sau autoritatii ierarhic superioare revocarea, in tot sau in parte, a respectivei decizii. Solicitarea trebuie inregistrata in termen de 30 de zile de la data aducerii la cunostinta publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de solutionare a plangerii prealabile prevazuta la art. 22 alin. (1) este gratuita si trebuie sa fie echitabila, rapida si corecta.

Prezenta decizie poate fi contestata in conformitate cu prevederile Legii nr. 292 privind evaluarea impactului anumitor proiecte publice si private asupra mediului si ale Legii nr. 554/2004, cu modificarile si completarile ulterioare.

**Director Executiv**

**Chim. Mirela – Aurelia RAICU**

Sef Serviciu

Avize, Acorduri, Autorizatii Sef Serviciu

ing. Simona CONSTANTINESCU Calitatea Factorilor de Mediu

ing. Elena MICU

Intocmit: cons.Radu Alina /

A.A.A. ................../................07.2019